Eesti rahva väiksus, vaesus ja harimatus ei võimaldanud rohkearvuliste vaimutegelaste sündi ning töölerakendamist. Ja teiselt poolt, vaimutegelaste vähesus ei soodustanud sellesama rahva võit­lust vaimse suuruse, jõukuse ning kultuurikõrguse eest. Kogu seda nõiaringilist traagikat peegeldab ka eesti raamatu ajalugu oma pikas  ulatuses. Ja kui seisukord lõpuks on paranenud, siis on see pidanud sündima rahva elutingimuste kogu rindel, ega mitte ainult mõnel üksikul punktil.